BUDAPEST FŐVÁROS XVI. KERÜLETI ÖNKORMÁNYZAT

K I V O N A T

a 2017. április 12-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 5. számú **zárt** ülésén készült jegyzőkönyvből.

NAPIREND: 13. Gáspár József önkormányzati képviselő ismételt köztartozási ügye

Előterjesztő:Kovács Péter polgármester

H A T Á R O Z A T:

139/2017. (IV. 12.) Kt. Budapest Főváros XVI. kerületi Önkormányzat Képviselő-testülete tudomásul veszi aNemzeti Adó- és Vámhivatal Kelet-budapesti Adó- és Vámigazgatósága Ügyfélkapcsolati Osztálya 2017. március 22-én kelt, 2157102647 iktatószámú tájékoztatását, miszerint Gáspár József (…) önkormányzati képviselő az adózás rendjéről szóló 2003. évi XCII. törvény 178. § 32. pontjában meghatározott köztartozásmentes adózói adatbázisból 2017. március 10. napjával törlésre került.

A Képviselő-testület felhívja Gáspár József önkormányzati képviselő figyelmét arra, hogy a Magyarország helyi önkormányzatairól szóló 2011. évi CLXXXIX. törvény 38. § (1) bekezdés d) pontjában foglaltakra tekintettel is, köztartozását a törvényi határidőn belül rendezze.

A Képviselő-testület tájékoztatja továbbá Gáspár József önkormányzati képviselőt, hogy a Magyarország helyi önkormányzatairól szóló 2011. évi CLXXXIX. törvény 38. § (1) bekezdésében foglaltak alapján a Képviselő-testület méltatlanság miatt határozatával megszünteti megbízatását, amennyiben törvényi kötelezettségének nem tesz eleget.

Határidő: 2017. április 12.

Felelős: Kovács Péter polgármester

(14 igen, 0 nem, 0 tartózkodás)

-.-.-.-.-.-.-

***A további napirendek tárgyalása nyílt ülésen történik.***

**kmf.**

|  |  |
| --- | --- |
| **Ancsin László**  *jegyző* | **Kovács Péter**  *polgármester* |